Държавен вестник, бр. 62, 2000 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  62
(3) Работодателите, които изпращат свои слу-
жители в страни с малария, са длъжни да им оси-
гурят извършването на профилактичните мерки.
(4) На български граждани, пристигащи от
страни с разпространена малария, на ГКПП се
дават указания за предприемане на необходи-
мите профилактични мерки по отношение на
маларията и за осъществяване на контакт с
лекаря по чл. 18, ал. 2 до една седмица.
(5) Лечебните заведения по чл. 18, ал. 2 имат
следните задължения:
1. картотекират българските граждани, при-
стигащи от страни с разпространена малария, с
вписване на годината на завръщане;
2. осъществяват медицинско наблюдение на
лицата по т. 1 за срок 3 години от последното
пребиваване в страна с малария;
3. извършват вземане от лицата по т. 1 на
кръвна натривка и три дебели кръвни капки и
изследване за малария в паразитологична ла-
боратория при повишена температура незави-
симо от клиничната диагноза;
4. извършват регистрация, медицинско на-
блюдение и изследване за малария по клинико-
епидемиологични показания на лицата от еки-
пажите на транспортните средства, пътуващи
до страни с малария.
(6) Чуждестранните граждани, пристигащи
в Република България от страни с разпростра-
нена малария, дългосрочно пребиваващи в стра-
ната, подлежат на регистрация и изследване по
клинико-епидемиологични показания от об-
служващите ги лечебни заведения.
Чл. 41. (1) Лица с малария, клинично проя-
вена или с паразитоносителство, се хоспитали-
зират в отделенията по паразитни и тропиче-
ски болести и в определените със заповед на
ръководителя на РЦЗ отделения по вътрешни и
детски болести.
(2) Отделенията по ал. 1 трябва да имат на
разположение по три дози антималарийни пре-
парати за лечебен курс, в това число хинин—
ампули, таблетки—мефлокин, и други.
Чл. 42. (1) При паразитологично потвърден
случай на малария паразитологът, извършил
изследването:
1. незабавно уведомява лечебното или
здравното заведение, изпратило материала за
изследване;
2. уведомява и изпраща до 24 часа в МЗ—
ДЗПДСК, адресните данни на лицето, вида
малария, страната, от която пристига, класи-
фикация на случая (вносен, местен, хемотранс-
фузионен и др.), дата на заболяване, диагности-
циране и хоспитализация;
3. извършва епидемиологично и ентомоло-
гично проучване, предприема необходимите
противоепидемични мерки;
4. изпраща данните от епидемиологичното
проучване в МЗ в срок 20 дни;
5. незабавно уведомява регионалната ХЕИ
по местоживеене на лицето, когато регистри-
раният болен е от друг район на страната.
(2) Уведомяването по ал. 1 се извършва по
реда на чл. 9, ал. 2.
(3) При паразитологично потвърден рецидив
се провеждат мерките, посочени в чл. 41, ал. 1.
(4) Хигиенно-епидемиологичната инспекция
картотекира всички постоянни анофелогенни
биотопи и следи динамиката на анофелийните
популации в обслужвания район.
Чл. 43. При местен случай на малария се
извършва следното:
1. хигиенно-епидемиологичната инспекция
уведомява не по-късно от 6 часа след поставяне
на диагнозата МЗ и НЦЗПБ по реда на чл. 9, ал. 2;
2. министърът на здравеопазването издава
заповед за сформиране на екип от специалисти,
който организира и провежда необходимите
противоепидемични мерки за ликвидиране на
маларийното огнище;
3. провеждат се всички мерки, предвидени в
чл. 42;
4. при възникнал епидемичен взрив или епи-
демия от малария в ликвидирането им се включ-
ват всички звена от здравеопазването в района
и местната администрация;
5. в продължение на 3 години от обявяването
на последния местен малариен случай НЦЗПБ
съвместно с регионалната ХЕИ провежда по-
стоянен епидемиологичен и ентомологичен кон-
трол в района и селищата с местна малария за
откриване на рецидиви и нови случаи.
Чл. 44. (1) Мерки за предотвратяване на вноса
и разпространението на антракс, бруцелоза, шап,
сап, мелоидоза, пситакоза и други зоонозни
заболявания се организират от органите на гра-
ничния ветеринарен контрол. Те уведомяват
незабавно МЗ за всички случаи на внос на бол-
ни животни, суровини и продукти от животин-
ски произход, заразени с причинители на зоо-
нозни инфекции.
(2) В случаите по ал. 1 ХЕИ организира про-
тивоепидемичните мерки на населението в об-
служвания район. По разпореждане на МЗ
ХЕИ може да провежда имунизация срещу
антракс и бруцелоза на лицата, свързани с
приемането и гледането на пристигналите от
чужбина животни и суровини от животински
произход.
Чл. 45. Всички дезинфекционни, дезинсек-
ционни и дератизационни мероприятия се осъ-
ществяват само от физически и юридически
лица, отговарящи на нормативните изисквания
за извършване на тези дейности.
Чл. 46. (1) Взрив или епидемия от болестите се
обявяват за приключени след изтичането на два
инкубационни периода и ако не е налице епиде-
миологична вероятност за разпространение на
инфекциозния агент и в други райони.